CELEX: 32014R0978
Language: et
Date: 2014-09-16 00:00:00
Title: Komisjoni rakendusmäärus (EL) nr 978/2014, 16. september 2014 , millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal

17.9.2014   
            
            
               ET
            
            
               Euroopa Liidu Teataja
            
            
               L 275/1
            
         KOMISJONI RAKENDUSMÄÄRUS (EL) nr 978/2014,
   16. september 2014,
   millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1 ja 2,
   ning arvestades järgmist:
   
               (1)
            
            
               Komisjoni määruses (EL) nr 165/2011 (2) on sätestatud, et kvoote makrelli (Scomber scombrus) püügiks VIIIc, IX ja X püügipiirkonnas ning püügipiirkonna CECAF 34.1.1 ELi vetes (edaspidi „makrellipüügikvoodid”), mis Hispaaniale 2013. aastal eraldati, vähendatakse 8 126 tonni võrra.
            
         
               (2)
            
            
               Määruses (EL) nr 165/2011 on ka sätestatud, et lubatud makrellipüügikvoote, mida võidakse Hispaaniale eraldada 2015. aastal ning vajaduse korral järgnevatel aastatel, vähendatakse 9 747 tonni võrra.
            
         
               (3)
            
            
               19. veebruaril 2014 teatas Hispaania komisjonile, et talle 2013. aastaks eraldatud makrellipüügikvooti ei kasutatud lõpuni ära ning palus komisjoni võtta kasutamata kogust arvesse 2010. aasta ülepüügi hüvitamisel, nagu on ette nähtud määrusega (EL) nr 165/2011. Kasutamata kogus on 4 158 tonni.
            
         
               (4)
            
            
               Hispaania taotles vastavalt nõukogu määruse (EÜ) nr 847/96 (3) artikli 4 lõikele 2, et kõnealuse määruse piires peetaks kinni osa talle 2013. aastaks eraldatud makrellipüügikvoodist ja kantaks üle järgmisse aastasse.
            
         
               (5)
            
            
               Komisjoni rakendusmäärusega (EL) nr 520/2014 (4) on 2 022 tonni Hispaania 2013. aasta kasutamata makrellipüügikvoodist üle kantud 2014. aastasse. Seega on 2013. aasta ülejäänud kasutamata kogus 2 136 tonni.
            
         
               (6)
            
            
               Komisjoni määrusega (EL) nr 165/2011 ettenähtud mahaarvamisi tuleks kohandada kõnealuse 2 136 tonni suuruse kogusega vastavalt määruse (EL) nr 976/2012 (5) muudatustele. Kõnealune kogus tuleks liita 2013. aastal mahaarvatud 10 262 tonni suurusele üldkogusele ning samal ajal lahutada järgnevate aastate mahaarvatavast kogusest.
            
         
               (7)
            
            
               8. mail 2014 taotles Hispaania kasutamata koguse lahutamist 2014. aasta mahaarvatavast kogusest. See vastab määruse (EL) nr 165/2011 põhjenduses 7 esitatud põhimõttele. Seetõttu tuleks määrusega (EL) nr 976/2012 muudetud määruses (EL) nr 165/2011 teha vastav muudatus.
            
         
               (8)
            
            
               Käesolev määrus peaks jõustuma vahetult pärast selle avaldamist, kuna käesoleva määrusega Hispaania püügi piirnormide muutmine mõjutab majandustegevust ja Hispaania kalalaevade kalapüügihooaja kavandamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 165/2011 lisa asendatakse käesoleva määruse lisaga.
   Artikkel 2
   Käesolev määrus jõustub Euroopa Liidu Teatajas avaldamisele järgneval päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. september 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 1.
   
      (2)  Komisjoni määrus (EL) nr 165/2011, 22. veebruar 2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal (ELT L 48, 23.2.2011, lk 11).
   
      (3)  Nõukogu määrus (EÜ) nr 847/96, 6. mai 1996, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel (EÜT L 115, 9.5.1996, lk 3).
   
      (4)  Komisjoni rakendusmäärus (EL) nr 520/2014, 16. mai 2014, millega lisatakse 2014. aasta püügikvoodile teatavad 2013. aastal nõukogu määruse (EÜ) nr 847/96 artikli 4 lõike 2 kohaselt peatatud kogused (ELT L 147, 17.5.2014, lk 44).
   
      (5)  Komisjoni määrus (EL) nr 976/2012, 23. oktoober 2012, millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal (ELT L 294, 24.10.2012, lk 3).
   
      LISA
      
         
            „LISA
            
                        Kalavaru
                     
                     
                        Esialgne kvoot 2010
                     
                     
                        Kohandatud kvoot 2010
                     
                     
                        Tuvastatud püük 2010
                     
                     
                        Kvoodi ja püügi erinevus (ülepüük)
                     
                     
                        Määruse (EÜ) nr 1224/2009 artikli 105 lõikes 2 osutatud korrutustegur (ülepüük × 2)
                     
                     
                        Mahaarvamine 2011
                     
                     
                        Mahaarvamine 2012
                     
                     
                        Mahaarvamine 2013
                     
                     
                        Mahaarvamine 2014
                     
                     
                        Mahaarvamine 2015 ja vajaduse korral järgnevatel aastatel
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % 2010. aasta kvoodist)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        5 989
                     
                     
                        9 747”